eelnõu

NARVA  LINNAVALITSUS

K O R R A L D U S

Narva





                       …………..2021   nr.  ........

Narva Kesklinna Gümnaasiumi tegevuse korraldamine
1. Asjaolud ja menetluse käik
Linna Arenduse ja Ökonoomika Amet koostöös Kultuuriosakonnaga valmistas ette projekti ettepaneku Narva Kesklinna Gümnaasiumi ümberkorraldamisel tekkiva põhikooli õppehoone ehitamiseks ja sisustamiseks. Ettepanek esitati meetmesse "Põhikoolivõrgu korrastamine perioodil 2014–2020". Meetme eesmärk on aidata kaasa koolivõrgu korrastamisele viies üldhariduskoolide hoonetes õppekohad vastavusse demograafiliste muutustega. Projekti põhitaotlus sai positiivse toetuse otsuse 29.01.2019 meetmest „Koolivõrgu korrastamine“ tegevuse  „Koolivõrgu korrastamise käigus toimuv jätkusuutlike koolide kaasajastamine” elluviimiseks, sealhulgas eesmärkide ja tulemuste saavutamiseks.
Narva Kesklinna põhikooli ehitustööde ja põhikooli sisustamisega on plaanis alustada sügisel 2021. Ehitustööde ajal muutub õppeprotsessi korraldamine praeguses koolimajas võimatuks ja sellel ajavahemikul tuleb korraldada Narva Kesklinna Gümnaasiumi tegevust teistes hoonetes.
2. Õiguslikud alused

Vastavalt kohaliku omavalitsuse korralduse seaduse § 30 lõike 1 punktile 3 lahendab ja korraldab linnavalitsus kohaliku elu küsimusi, mis ei kuulu volikogu pädevusse.

3. Otsus
3.1 Korraldada Narva Kesklinna Gümnaasiumi tegevust alates 01.09.2021 kuni ehitustööde lõppemiseni järgmiselt:
3.1.1 1.-4. klassid – hoones aadressil Mõisa tänav 6, Narva;

3.1.2 5.-12. klassid – hoones aadressil 26. juuli 9, Narva.

3.2 Narva Linnavalitsuse Kultuuriosakonnal tagada Narva Kesklinna Gümnaasiumi ajutistel asenduspindadel tegevuse korraldamisega seonduvate küsimuste lahendamine.
4. Rakendussätted 

4.1 Korraldus jõustub seadusega sätestatud korras.
4.2 Korraldust võib vaidlustada Tartu Halduskohtu Jõhvi kohtumajas 30 päeva jooksul korralduse teatavakstegemise päevast arvates.

